Številka: 020-5/2021-96

Datum: 15. 11. 2021

Na podlagi določil 21.a člena Uredbe o upravnem poslovanju (Uradni list RS, št. 9/18, 14/20, 167/20 in 172/21), objavljam

**Postopek naročanja strank na storitve na Upravni enoti Ilirska Bistrica**

1. Upravna enota zagotavlja storitve **naročenim in nenaročenim** strankam.

V izogib morebitnemu čakanju na storitev, se stranke na storitev lahko vnaprej naročijo in sicer:

* osebno pri organu
* po telefonu
* po elektronski pošti.
1. **Naročilo na storitve pri organu ali po telefonu**

 Naročilo na storitve neposredno pri organu ali po telefonu se zagotavlja ves poslovni čas upravne enote, ki je:

* v ponedeljek, torek in četrtek od 8. ure do 15. ure,
* v sredo od 7.30 do 17.30 in
* v petek od 8. ure do 13. ure.

Stranka za storitev lahko pokliče na telefonsko številko **centrale 05 71 12 200** ali na telefonske številke po delovnih področjih:

ODDELEK ZA UPRAVNE NOTRANJE ZADEVE

|  |  |
| --- | --- |
| področje | telefon |
| registracija vozil, vozniška dovoljenja | **05 71 12 212** ali  **05 71 12 214** |
| matične zadeve, prebivališča, osebne izkaznice, potne listine, podpore | **05 71 12 216** ali **05 71 12 218** |
| tujci, orožje, državljanstvo | **05 71 12 213**  ali **05 71 12 231** |
| vojni veterani, invalidi, žrtve vojnega nasilja | **05 71 12 215** ali **05 71 12 224** |
| društva, zbiranja, druge informacije  | **05 71 12 211** |

ODDELEK ZA OKOLJE IN PROSTOR

|  |  |
| --- | --- |
| področje | telefon |
| kmetijstvo, GERK | **05 71 12 225** ali **05 71 12 230** ali **05 71 12 222** |
| gradbene zadeve | **05 71 12 220** ali  **05 71 12 222** ali **05 71 12 230** |
| razlastitve, agrarne skupnosti in dr. | **05 71 12 232**  ali **05 71 12 225** |
| osebno dopolnilno delo (vrednotnice) | **05 71 12 230** ali **05 71 12 207** |
| upravniki | **05 71 12 220** |
| upravne overitve, digitalna spletna potrdila | **05 71 12 200**  |

1. **Naročilo na storitve po elektronski pošti**

Stranke se lahko kadarkoli naročijo na storitve upravne enote po elektronski pošti, ki jo pošljejo na e-naslov upravne enote:

ue.ilirskabistrica@gov.si.

1. **Obravnava naročil strank**

Organ bo na prejeto naročilo stranki določil dan in uro za sprejem.

Stranko se bo naročilo na željeni termin, če pa to ne bo mogoče, se bo v dogovoru z njo določilo drugi ustrezni termin za obravnavo.

V kolikor se bo stranka želela naročiti po telefonu, pa uslužbenec klica ne bo mogel sprejeti, bo stranko najpozneje v dveh delovnih dneh poklical in z njo dogovoril dan in uro sprejema.

Če bo stranka prošnjo za naročilo poslala po e-pošti, se ji bo na njen e-mail sporočilo dan in uro naročila.

Če organ ne bo mogel sprejeti stranke ob dogovorjenem terminu, jo bo o tem nemudoma obvestil in dogovorno določil nov dan in uro obravnave.

Podatki o osebnem imenu in kontaktni podatki naročenih strank se bodo izbrisali po poteku 15 dni od dneva, ki je bil določen za izvedbo storitve.

Mirjana Valenčič

 načelnica